KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin rehuseosten pitämisestä kaupan annetun neuvoston direktiivin 79/373/ETY muuttamisesta /* SEK/2001/0057 lopull. - COD 2000/0015 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin rehuseosten pitämisestä kaupan annetun neuvoston direktiivin 79/373/ETY muuttamisesta 2000/0015 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin rehuseosten pitämisestä kaupan annetun neuvoston direktiivin 79/373/ETY muuttamisesta I. MENETTELY 1. Komissio antoi 7. tammikuuta 2000 Euroopan yhteisön perustamissopimuksen 251 artiklan 2 kohdan ja 152 artiklan nojalla Euroopan parlamentille ja neuvostolle ehdotuksen rehuseosten pitämisestä kaupan annetun direktiivin 79/373/ETY muuttamisesta (KOM(1999)744 lopullinen - 2000/0015 (COD)). [1] [1] EYVL L 86, 6.4.1979, s. 30. 2. Talous- ja sosiaalikomitea antoi lausuntonsa 29. maaliskuuta 2000. [2] [2] EYVL C 140, 18.5.2000, s. 12. 3. Maatalouden ja maaseudun kehittämisen valiokunta hyväksyi 13. syyskuuta 2000 zu Baringdorf -mietinnön ja komission ehdotuksen sekä teki ehdotukseen viisi tarkistusta. 4. Euroopan parlamentti hyväksyi täysistunnossaan 2.-6. lokakuuta 2000 komission ehdotuksen ensimmäisessä käsittelyssä ja teki siihen viisi tarkistusta. 5. Komissio hyväksyi neljä Euroopan parlamentin viidestä tarkistuksesta, ja nämä sisällytettiin muutettuun ehdotukseen Euroopan parlamentin ja neuvoston direktiiviksi. [3] [3] KOM(2000)780 valtuutusmenettelyssä (PH(2000)5349). 6. Kokouksessaan 19. joulukuuta 2000 neuvosto hyväksyi yhteisen kannan Euroopan yhteisön perustamissopimuksen 251 artiklan mukaisesti. II. EHDOTUKSEN TARKOITUS Rehuseosten pitämisestä kaupan annetussa neuvoston direktiivissä 79/373/ETY vahvistetaan rehuseosten päällysmerkintöjä koskevat säännöt. Ehdotuksen tarkoituksena on varmistaa edellyttämällä koostumusta koskevia yksityiskohtaisia laadullisia ja määrällisiä tietoja sisältävä pakollinen ilmoitus ("avoin ilmoitus"), että kotieläintuottajat saavat tietoa rehuseosten koostumuksesta. Direktiivin 79/373/ETY muutoksilla pyritään siihen, että: 1. luetellaan kaikki rehuseosten valmistuksessa käytetyt ainesosat ja kunkin ainesosan rehuseoksessa esiintyvä määrä 2. poistetaan mahdollisuus ilmoittaa ainekset ainesryhmittäin 3. ilmoitetaan eränumero. III. KOMISSION KANTA NEUVOSTON YHTEISEEN KANTAAN Eniten keskustelua yhteiseen kantaan pyrittäessä on aiheuttanut se, että useimmat jäsenvaltiot vastustivat rehuseoksessa käytettyjen ainesosien täsmällisen määrän ilmoittamista. Neuvosto ja komissio päättivät, että kukin ainesosa mainitaan täsmällisellä nimikkeellään viisiportaisella prosenttiasteikolla. IV. PÄÄTELMÄT Myös neuvosto hyväksyi Euroopan parlamentin neljä tarkistusta, jotka komissio oli hyväksynyt muutetussa ehdotuksessaan. Komissio voi hyväksyä neuvoston yhteisen kannan, koska siinä noudatetaan periaatetta, jonka mukaan kaikki ainesosat on mainittava päällysmerkinnöissä täsmällisine nimineen, ja koska siinä varmistetaan, että kotieläintuottaja saa kaikki tarvitsemansa tiedot rehun koostumuksesta. Komissio katsoo, että tämä yhdistetty ratkaisu vastaa lähes täysin komission alkuperäistä ehdotusta. Neuvosto hyväksyi yhteisen kannan yksimielisesti V. KOMISSION LAUSUMAT Komissiolla ei ole yksipuolisia lausumia. Tehty Brysselissä, Komission puolesta Puheenjohtaja